דגו (מכרסם)

דגו (שם מדעי: Octodon degus) הוא מין של מכרסם ממוצא נאוטרופי, השייך למשפחת האוקטודוניים. הוא נפוץ כחיית מחמד בכל העולם. מאפיינים הדגו מצוי בטבע רק בערבות השיחים של מרכז צ'ילה בסמוך לחופי האוקיינוס השקט. הדגו מזכיר קביה שמנמנה. אורכו 25–30 ס"מ ומשקלו 170–400 גרם. הפרווה עבה ושעירה והראש גדול עם אוזניים קטנות. הכפות לבנות והזנב ארוך ואפור. הדגו שוכן בערבות השיחים של מרכז צ'ילה ומצוי במאורות במשך רוב הזמן. הוא חי בלהקות קטנות של זכרים ונקבות. מכרסמים אלה הם פעילי יום ומחפשים בחוץ עלים, זרעי ודגנים. הדגו רגיש לסוכר ונוטה לפתח סוכרת, ולכן לא מומלץ להאכיל אותו בפירות וירקות עתירי סוכר. קישורים חיצוניים דגו, באתר ITIS (באנגלית) דגו, באתר המרכז הלאומי למידע ביוטכנולוגי (באנגלית) דגו, באתר Animal Diversity Web (באנגלית) דגו, באתר האנציקלופדיה של החיים (באנגלית) דגו, באתר GBIF (באנגלית) דגו, באתר Xeno-canto (באנגלית) דגו, באתר iNaturalist (באנגלית) הערות שוליים